gu en id en en en en en en en en fr en en en en en en gu gu gu gu gu gu en en en en en en en fr en en en en en fr en en en en en en en en gu en gu gu gu gu gu gu gu gu gu gu en en en en en en en en en fr
વંચિત બાળકો માટે યાતના ઘર બન્યાં શેલ્ટરહોમ – AT THIS TIME
I don't believe in taking right decisions. I take decisions and then make them right.
Dreams are not those which comes while we are sleeping, but dreams are those when u don't sleep before fulfilling them.
Aug 30, 2018 આટકોટ ના મોટાદડવા ગામે ઈંગ્લિશ દારૂ નો જથ્થો રાજકોટ એલ.સી.બી.પોલીસે ઝડપી પાડયો.
Aug 30, 2018 હળવદ તાલુકામા નાની સિંચાઇ યોજના માત્ર કાગળ પર : ૫.૮૩ કરોડનુ કામ
Aug 30, 2018 સુવિચાર – ૩૦ ઓગસ્ટ, ૨૦૧૮
Aug 30, 2018 રુપાણી રાજકોટમાં, સેવા સેતુ, સનદ વિતરણ સહિત લેશે આ કાર્યક્રમોમાં ભાગ
Aug 30, 2018 થોડુંક હસી લો – ૩૦ ઓગસ્ટ, ૨૦૧૮
Aug 30, 2018 ઑફીસમાં અમલ કરો આ વાસ્તુ ટીપ્સનો
વંચિત બાળકો માટે યાતના ઘર બન્યાં શેલ્ટરહોમ
chief editor — Aug 9, 2018 0 comment
, ભારતમાં હાલના કેટલાક દિવસોમાં બાલિકા સંરક્ષણ ગૃહોમાં છોકરીઓના શોષણના કિસ્સાઓ પ્રકાશમાં આવી રહ્યા છે. સરકાર વિભિન્ન સંસ્થાઓ દ્વારા ચલાવાતા આ ગૃહોને નાણાં તો આપી રહી છે, પરંતુ તેના કામની સમીક્ષા કે તેના પર નજર રાખવામાં નિષ્ફળ રહી છે. બાલિકા સંરક્ષણગૃહોમાં છોકરીઓના યૌનશોષણની હચમચાવી દેતા કિસ્સા એક પછી એક બહાર આવી રહ્યા છે. એનજીઓની આડમાં ચાલતા આ સેક્સ રેકેટોના સંચાલક સમાજના મોટા લોકો હતા. બિહારના મુઝફ્ફરપુરમાં જે શેલ્ટર હોમમાં ચાલી રહેલા રેકેટનો પર્દાફાશ થયો, તેનો મુખ્ય આરોપી પીઆઇબીથી માન્યતા પ્રાપ્ત પત્રકાર હોવાનું કહેવાય છે. આરોપો મુજબ તેમના શેલ્ટરહોમમાં છોકરીઓનું જાતીય શોષણ કરાઈ રહ્યું હતું અને ૩૪ છોકરીઓની સાથે દુષ્કર્મ કરાયાની વાતને સમર્થન મળે છે. મુઝફ્ફરપુરની જેમ જ ઉત્તર પ્રદેશના દેવરિયાના નારી સંરક્ષણ ગૃહમાં પણ દેહવ્યાપાર કરાવાઇ રહ્યાના આરોપ લાગ્યા છે. સંરક્ષણગૃહ પર પોલીસ દરોડામાં ૪૨માંથી ૧૮ છોકરીઓ ગાયબ હોવાનું જણાય છે.
આ વર્ષે ૧૪ શેલ્ટરહોમની ફરિયાદો આવી હતી
આૃર્યની વાત તો એ છે કે જો ટાટા ઇન્સ્ટિટયૂટ ઓફ સોશિયલ સાયન્સિસ (ટીસ)ના વિદ્યાર્થીઓનું એક અભ્યાસી જૂથ બિહાર પહોંચ્યું ન હોત અને ત્યાં એનજીઓની સોશિયલ ઓડિટ નહીં કરતા તો તમામ કાયદા, એજન્સીઓ, બાલસુધાર અભિયાનો, સંસ્થાઓ અને આયોગો ઉપરાંત પોલીસ અને સરકારની વિશાળ મશીનરી હાથ પર હાથ રાખીને બેસી રહ્યા હોત. ગયા વર્ષે ઓગસ્ટમાં નીતિશકુમાર સરકારે આ કામ ટીસને સોંપ્યું હતું. આ વર્ષે એપ્રિલમાં ટીસના અભ્યાસી જૂથે જે રિપોર્ટ બિહાર સરકારને સોંપી તેમાં છ શોર્ટ સ્ટે હોમ્સમાં અને ૧૪ શેલ્ટરોમાં બાળકોની જાતીય સતામણીના કિસ્સા જણાવવામાં આવ્યા હતા.
બિહાર સરકાર NGOની મદદથી ૧૧૦ શેલ્ટરહોમ કે સંરક્ષણ ગૃહ ચલાવે છે
સરકારે આ બાબતે તરત ધ્ચાન આપવાની જરૂર હતી, પરંતુ પહેલી એફઆઇઆરમાં પણ લગભગ બે મહિનાનો સમય લાગી ગયો. મોડે મોડે પણ થયેલી જે કાર્યવાહી અત્યાર સુધી જાણવા મળી છે, તેમાં એનજીઓના સંચાલકની ગિરફતારી, ૧૪ સરકારી અધિકારીઓને સસ્પેન્ડ કરવા અને કેટલાકની બદલી કરવામાં આવી એવા પગલાં સામેલ છે. કેટલાકના નામે સર્ચ વોરન્ટ પણ નીકળ્યા છે અને એક આરોપીને ભાગેડુ જાહેર કરવાની કાર્યવાહી ચાલી રહી છે. બિહાર સરકાર એનજીઓની મદદથી ૧૧૦ શેલ્ટરહોમ કે સંરક્ષણ ગૃહ ચલાવે છે. ઉત્તર પ્રદેશના દેવરિયામાં પણ એવું જ એક સંરક્ષણ ગૃહ પ્રકાશમાં આવ્યું છે, જે એક દંપતી ચલાવી રહ્યું હતું. ત્યાંથી પણ ૨૪ છોકરીઓને છોડાવવામાં આવી અને ત્રણ શખ્સોને ગિરફતાર કરાયા છે. કેટલાક સમય પહેલાં ઝારખંડના રાંચીના મિશનરીઝ ઓફ ચેરિટીની બે નનો પર બાળકચોરીનો આરોપ લગાવાયો હતો.
એક આંકડા મુજબ ભારતમાં આ સમયે ૧,૩૦૦ વણનોંધાયેલા ચાઇલ્ડ કેર હોમ છે
૨૦૦૭માં વિદ્યાયી સંસ્થાના રૂપમાં રચાયેલા નેશનલ કમિશન ફોર પ્રોટેક્શન ઓફ ચાઇલ્ડ રાઇટસ (એનસીપીઆર)ના એક આંકડા મુજબ ભારતમાં આ સમયે ૧,૩૦૦ વણનોંધાયેલા ચાઇલ્ડ કેર સંસ્થાન ( સીસીઆઇ) છે મતલબ કે જુવેનાઇલ જસ્ટિસ એક્ટ હેઠળ નોંધાયેલા નથી.દેશમાં કુલ ૫,૮૫૦ સીસીઆઇ છે અને કુલ સંખ્યા ૮,૦૦૦થી વધુ હોવાનું જણાવાય છે. આ ડેટા મુજબ તમામ સીસીઆઇમાં લગભગ ૨.૩૩ લાખ બાળકો રખાયા છે. ગયા વર્ષે સુપ્રીમ કોર્ટે દેશમાં ચલાવાતા સમસ્ત સીસીઆઇને નોંધણી કરાવવાનો આદેશ કરાયો હતો. પરંતુ સવાલ નોંધણીનો નથી. નોંધણી તો કોઇ પણ એનજીઓ કરાવી લેશે કેમકે તેને ફંડ કે ગ્રાન્ટ પણ લેવાની હોય છે. પરંતુ કોઇ નોંધાયેલી સંસ્થા કેવું કામ કરે છે, તેના પર સતત નજર રખાય અને તેના પર નિયંત્રણની વ્યવસ્થા તો રાખવાની જ રહેશે. ડિજિટલાઇઝેશન પર ભાર મૂકવા છતાં સરકાર પોતાના સંસ્થાનો અને પોતાના નેજા હેઠળ ચાલી રહેલી સંસ્થાઓની કાર્યપ્રણાલી અને કાર્યક્ષમતા ઉપર નજર રાખવાની કોઇ નક્કર સિસ્ટમ વિકસિત કરી શકી નથી.
વિશ્વની કુલ બાળ વસતીમાં ૧૯ ટકા બાળકો ભારતમાં
દુનિયાની કુલ બાળ વસતીમાં ૧૯ ટકા બાળકો ભારતમાં છે. દેશની એક તૃતીયાંશ વસતીમાં ૧૮ વર્ષથી ઓછી વયના લગભગ ૪૪ કરોડ બાળકો છે. સરકારના એક આકલન મુજબ ૧૭ કરોડ એટલે કે લગભગ ૪૦ ટકા બાળકો અનાશ્રિત કે રખડતાં છે, જેઓ વિપરીત સ્થિતિમાં કોઇ પણ રીતે જીવન ગુજારી રહ્યા છે. સામાજિક- આર્થિક અને ભૌગોલિક દૃષ્ટિએ વંચિત અને ઉત્પીડિત બાળકોના અધિકારીઓ મળે અને તેમના જીવન, શિક્ષણ, ખાનપાન અને રહેણીકરણી પર વિશેષ ધ્યાન આપવાની જરૂરત છે. મહિલા અને બાળ કલ્યાણ માટે ૧૯૬૬માં રચાયેલા રાષ્ટ્રીય બાલ નીતિ, બાલ વિકાસ સંસ્થાન, એનઆઇપીસીસીડી બાળકો અને મહિલાઓના સમગ્ર વિકાસ માટે કામ કરે છે. બાળકો પર કેન્દ્રિત રાષ્ટ્રીય બાલ નીતિ, ૨૦૧૩માં અમલમાં આવી હતી. બાળકો પર યૌન અપરાધોને રોકવા માટે પોક્સો કાયદો ૨૦૧૨માં અમલમાં આવ્યો. ૨૦૧૪માં જુવેનાઇલ જસ્ટિસ (કેર એન્ડ પ્રોટેક્શન ઓફ ચિલ્ડ્રન) બિલ લાવવામાં આવ્યું. જે એક્ટ ૨૦૦૦ના વર્ષમાં બન્યો હતો. ૨૦૦૬ અને ૨૦૧૧માં બે વખત તેમાં સુધારા કરાયા હતા. જ્યાં સુધી બાલ કલ્યાણ નીતિઓની વાત છે તો સમન્વિત બાલ સુરક્ષા યોજના, આઇસીપીએસ ચલાવાઇ રહી છે. જેના તાજા આંકડા ૨૦૧૪ સુધીના છે, જે મુજબ ૩૧૭ સ્પેશિયલાઇઝડ એડોપ્શન એજન્સીઓ (એસએએ) અને અલગ અલગ પ્રકારના ૧,૫૦૧ હોમ્સ માટે ૩૨૯ કરોડ રૂપિયાની ફાળવણી કરાઈ અને ૯૧,૭૬૯ બાળકોને તેનો લાભ મળ્યો. આઇસીપીએસ હેઠળ જ દેશના અઢીસોથી વધુ જિલ્લામાં ચાઇલ્ડલાઇન સેવાઓ ચલાવવામાં આવે છે. બાળકોના ઉત્પીડન અને તેમની મુશ્કેલીઓનો ઉકેલ કરવાનો દાવો આ સેવાના માધ્યમથી કરવામાં આવે છે. પરંતુ લાગતું નથી કે મુઝફ્ફરપુર કે દેવરિયામાં બાળકીઓની ચીસો આ ચાઇલ્ડલાઇન્સ સુધી પહોંચી હશે. બેટી બચાવો બેટી પઢાઓનો નારો તો એક ક્રૂર મજાક બનીને રહી ગયો છે.
આ પ્રકારના તમામ સમાચાર માટેે App ડાઉનલોડ કરો.